वैश्य महासम्मेलन में 10 देशों से डेलीगेट्स आएंगे : मित्तल
इंटरनेशनलवैश्य फेडरेशन (आईवीएफ) का दो दिन का महासम्मेलन शनिवार को यहां शुरू हो रहा है। इंडस्ट्री एंड काॅमर्स मिनिस्टर एवं आईवीएफ के चेयरमैन मदन मोहन मित्तल ने वीरवार को प्रेस काॅन्फ्रेंस में बताया कि 26 दिसंबर को गवर्नर कप्तान सिंह सोलंकी और 27 दिसंबर को सीएम परकाश सिंह बादल सहित कई केंद्रीय मंत्री पहुंच रहे हैं। पंजाब में यह पहला महासम्मेलन है।
मित्तल के मुताबिक महासम्मेलन में 10 देशों और 22 राज्यों से लगभग 500 डेलीगेट्स पहुंच रहे हैं। इसका मुख्य सबजेक्ट वैश्य समाज की बेहतरी से लिए किए काम है। इसमें सामाजिक, आर्थिक और धार्मिक मुद्दों पर चर्चा होगी। 28 दिसंबर को सभी डेलीगेट्स लाल लाजपत राय के जन्मस्थान गांव ढूडीके जाएंगे। यहां पर उन्हें श्रद्धांजलि देने के बाद अमृतसर के लिए रवाना होंगे। अमृतसर में श्री दरबार साहिब, दुर्ग्याणा मंदिर और जलेयांवाला बाग के दर्शन करने के बाद सभी डेलीगेट्स वापसी करेंगे। इस मौके पर फेडरेशन के नेशनल जनरल सेक्रेटरी बाबू राम गुप्ता, बीजेपी स्टेट मीडिया इंचार्ज सुनील सिंगला, पंजाब यूनिट के जनरल सेक्रेटरी महेश गुप्ता, प्रबंधक पंजाब यूनिट राजेश अग्रवाल, तरुण जैन, अशोक कुमार, अनिल गुप्ता, अनूप गुप्ता, संजीव मल्होत्रा और रविंदर कपलिश मौजूद थे।
इंटरनेशनल वैश्य फेडरेशन का गठन ढाई साल पहले रामदास अग्रवाल ने किया था। आज फेडरेशन 10 देशों और भारत के 22 राज्यों में फैल चुकी है। फेडरेशन पूरे समाज के लिए काम कर रही है। अगर देश पर कोई आपदा आई है तो फेडरेशन ने आगे आकर हेल्प की है। फेडरेशन द्वारा आईएएस और आईपीएस की तैयारी कर रहे गरीब छात्रों को एक लाख रुपए की मदद दी जाती है। अभी तक 66 छात्र इसका लाभ ले चुके हैं। शनिवार को तीन छात्रों को एक-एक लाख रुपए की मदद दी जाएगी।
hin_Deva hin_Deva hin_Deva hin_Deva